નવી દિલ્હીઃ ન્યૂઝીલેન્ડ વિરુદ્ધ બીજી ટેસ્ટ મેચ માટે ટીમ ઇન્ડિયામાં ગૌતમ ગંભીરની વાપસીની સાથે જ સિક્સર કિંગ યુવરાજસિંહ માટે પણ એક સમાચાર વહેતા થયા છે. ટીમ ઇન્ડિયાની ટેસ્ટ ટીમમાં બે વર્ષ બાદ ઓપનિંગ બેટ્સમેન ગંભીરને એન્ટ્રી મળી છે અને હવે એવું લાગી રહ્યું છે કે વન ડે ટીમમાં યુવરાજ પણ પાછો ફરી શકે છે. બેંગલુરુની નેશનલ ક્રિકેટ એકેડેમી (એનસીએ)માં લેવાયેલા ફિટનેસ ટેસ્ટમાં ગંભીર અને યુવરાજે ટેસ્ટ પાસ કરી લીધો છે. આવનારા સમયમાં ટીમ ઇન્ડિયા ઘણી ઘરેલુ શ્રેણી રમવાની છે એવામાં બોર્ડ કેટલાક ક્રિકેટર્સને બેકઅપ માટે તૈયાર કરી રહ્યું છે.